
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2007 M. BALANDŽIO 25 D. NUTARIMO NR. 435 „DĖL LIETUVOS RESPUBLIKOS APDRAUSTŲJŲ VALSTYBINIU SOCIALINIU DRAUDIMU IR VALSTYBINIO SOCIALINIO DRAUDIMO IŠMOKŲ GAVĖJŲ REGISTRO STEIGIMO, JO NUOSTATŲ PATVIRTINIMO IR VEIKLOS PRADŽIOS NUSTATYMO“ PAKEITIMO

2018 m. vasario 21 d. Nr. 180
Vilnius


Lietuvos Respublikos Vyriausybė nutaria: 
. Pakeisti Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro nuostatus, patvirtintus Lietuvos Respublikos Vyriausybės 2007 m. balandžio 25 d. nutarimu Nr. 435 „Dėl Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro steigimo, jo nuostatų patvirtinimo ir veiklos pradžios nustatymo“: 
. Pakeisti 19.11 papunktį ir jį išdėstyti taip:
„. Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba), siuntusios asmenį į profesinę reabilitaciją, kodas;“. 
. Pakeisti 33.3.4 papunktį ir jį išdėstyti taip:
„. Užimtumo tarnybos kodas Juridinių asmenų registre;“.
. Pakeisti 52 punkto pirmąją pastraipą ir ją išdėstyti taip:
„. Specialieji duomenys iš profesinės reabilitacijos pažymėjimų, išduotų Užimtumo tarnybos:“.
. Pripažinti netekusiu galios 52.1 papunktį.
. Pakeisti 61 punktą ir jį išdėstyti taip:
„. Draudėjas teikia registro tvarkytojui duomenis ir informaciją apie apdraustojo valstybinio socialinio draudimo pabaigą, nurodytus Nuostatų 11.1–11.4, 14.2.2, 14.5, 14.7.1–14.7.2 papunkčiuose. Draudėjas praneša registro tvarkytojui apie apdraustojo valstybinio socialinio draudimo pabaigą ne vėliau kaip kitą darbo dieną po darbo santykių pasibaigimo.“ 
. Pakeisti 64 punktą ir jį išdėstyti taip:
„. Draudėjas pateikia registro tvarkytojui duomenis ir informaciją apie apdraustojo nedraudžiamuosius laikotarpius, taip pat apie suteiktas arba nutrauktas 14 kalendorinių dienų nėštumo ir gimdymo atostogas (kai draudėjas jas suteikia po 2017 m. liepos 1 d.), suteiktas arba nutrauktas tėvystės atostogas, suteiktas arba nutrauktas atostogas vaikui prižiūrėti, nurodytus Nuostatų 14.7.4, 14.7.7 ir 14.7.9 papunkčiuose. Šie duomenys teikiami ne vėliau kaip kitą darbo dieną nuo nedraudžiamojo laikotarpio pradžios (pabaigos), nėštumo ir gimdymo atostogų suteikimo (nutraukimo) (kai nėštumo ir gimdymo atostogos yra suteiktos draudėjo), tėvystės atostogų suteikimo (nutraukimo) ar atostogų vaikui prižiūrėti suteikimo (nutraukimo). Tais atvejais, kai nedraudžiamasis laikotarpis pasibaigus kalendoriniam mėnesiui nėra pasibaigęs, duomenis ir informaciją apie apdraustojo nedraudžiamuosius laikotarpius per pasibaigusį mėnesį draudėjas pateikia ne vėliau kaip kito kalendorinio mėnesio pirmą darbo dieną.“ 
. Pakeisti 71 punktą ir jį išdėstyti taip:
„. Draudėjai, teikę duomenis ir informaciją apie savarankiškai dirbantiems asmenims už kalendorinį mėnesį apskaičiuotas draudžiamųjų pajamų ir valstybinio socialinio draudimo įmokų sumas Nuostatų 69 punkte nurodytu atveju, arba savarankiškai dirbantys asmenys, pateikę Valstybinei mokesčių inspekcijai duomenis apie individualios veiklos pajamas, gautas (uždirbtas) mokestinio laikotarpio mėnesiais, neprivalo teikti duomenų Nuostatų 70 punkto pirmojoje pastraipoje nurodytu atveju, išskyrus atvejus, kai Valstybinei mokesčių inspekcijai deklaruota metinė pajamų suma arba išsiimama asmeniniams poreikiams lėšų suma yra didesnė nei nurodyta draudėjo, teikiant duomenis  ir informaciją Nuostatų 69 punkte nustatyta tvarka.“
. Pakeisti 72 punktą ir jį išdėstyti taip: 
„. Kai draudėjas reorganizuojamas (bet kokiu reorganizavimo būdu), registro tvarkytojui pateikiamas pranešimas apie draudėjo reorganizavimą (Nuostatų 12.1 papunktis), reorganizavimo datą ir reorganizavimo būdą bei duomenys apie apdraustajam apskaičiuotas draudžiamąsias pajamas (Nuostatų 14.7.1 papunktis) ir valstybinio socialinio draudimo įmokas (Nuostatų 14.7.2 papunktis) iki reorganizavimo dienos. Duomenis apie draudžiamąsias pajamas (Nuostatų 14.7.1 papunktis), apskaičiuotas nuo reorganizavimo dienos iki kalendorinio mėnesio pabaigos, ir apie šio laikotarpio valstybinio socialinio draudimo įmokas (Nuostatų 14.7.2 papunktis) registro tvarkytojui pateikia naujas arba reorganizuojamas juridinis asmuo. Reorganizuojant draudėją sujungimo arba padalijimo būdu, pranešimą registro tvarkytojui apie apdraustojo valstybinio socialinio draudimo pradžią ir pabaigą naujas draudėjas pateikia ne vėliau kaip kitą darbo dieną nuo reorganizavimo. Reorganizuojant draudėją prijungimo arba išdalijimo būdu, pranešimą apie apdraustojo valstybinio socialinio draudimo pradžią ir pabaigą draudėjas pateikia ne vėliau kaip kitą darbo dieną nuo apdraustųjų valstybinio socialinio draudimo pradžios ir pabaigos.
. Pakeisti 75 punktą ir jį išdėstyti taip: 
„. Draudėjai – tradicinės ir kitos Lietuvos Respublikos valstybės pripažintos religinės bendruomenės ir bendrijos – pateikia registro tvarkytojui Nuostatų 11.1–11.4, 14.2.1, 14.2.2, 14.3 ir 14.5 papunkčiuose nurodytus duomenis ir informaciją apie dvasininkus ir vienuolius ne vėliau kaip kitą darbo dieną nuo apdraustųjų valstybinio socialinio draudimo pradžios ir pabaigos.
. Pakeisti 101.7 papunktį ir jį išdėstyti taip: 
„. Užimtumo tarnybos informacinės sistemos duomenys, nurodyti Nuostatų 32 punkte;“.
. Pakeisti 109.3 papunktį ir jį išdėstyti taip:
„. apdraustiesiems, išmokų gavėjams, draudėjams registre apie juos tvarkomi duomenys  – elektroniniu būdu ir (ar) raštu, registro tvarkytojų išduodamomis pažymomis, taip pat registro valdytojo nustatyta tvarka telefonu.“
. Šio Nutarimo 1.1, 1.2, 1.3, 1.4 ir 1.10 papunkčiai įsigalioja 2018 m. spalio 1 d. 

